CELEX: 32005R1202
Language: sl
Date: 2005-07-26 00:00:00
Title: Uredba Komisije (ES) št. 1202/2005 z dne 26. julija 2005 o prepovedi za tabinje v conah ICES V, VI, VII v vodah Skupnosti in mednarodnih vodah s plovili, ki plujejo pod nemško zastavo

27.7.2005   
            
            
               SL
            
            
               Uradni list Evropske unije
            
            
               L 195/13
            
         UREDBA KOMISIJE (ES) št. 1202/2005
   z dne 26. julija 2005
   o prepovedi za tabinje v conah ICES V, VI, VII v vodah Skupnosti in mednarodnih vodah s plovili, ki plujejo pod nemško zastavo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1), in zlasti člena 26(4) Uredbe,
   ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2), in zlasti člena 21(3) Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 2270/2004 z dne 22. decembra 2004 o določitvi ribolovnih možnosti za ribiška plovila Skupnosti za določene staleže globokomorskih rib za leti 2005 in 2006 v vodah, kjer so potrebne omejitve ulova (3), določa kvote za leti 2005 in 2006.
            
         
               (2)
            
            
               Po podatkih, ki jih prejela Komisija, so ulovi staleža iz Priloge k tej uredbi s plovili, ki plujejo pod zastavo države članice navedene v Prilogi ali so pri njej registrirana, izčrpali kvoto za leto 2005.
            
         
               (3)
            
            
               Zato je treba prepovedati ribolov navedenega staleža ter njegovo shranjevanje na krovu, pretovarjanje in iztovarjanje –
            
         SPREJELA NASLEDNJO UREDBO:
   Člen 1
   Črpanje kvote
   Ribolovna kvota, dodeljena državi članici iz Priloge k tej uredbi za stalež iz navedene priloge, velja za zadevni stalež za leto 2005 za izčrpano od datuma, določenega v navedeni prilogi.
   Člen 2
   Prepovedi
   Ribolov staleža iz Priloge k tej uredbi s plovili, ki plujejo pod zastavo v Prilogi navedene države članice, ali so pri njej registrirana, se prepove z datumom, ki ga določa navedena priloga. Po tem datumu je prepovedano shranjevati na krovu, pretovarjati ali iztovarjati takšen stalež, ulovljen z navedenimi plovili.
   Člen 3
   Začetek veljavnosti
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. julija 2005
      
         
            Za Komisijo
         
         Jörgen HOLMQUIST
         
            Generalni direktor za ribištvo in pomorske zadeve
         
      
   
   
      (1)  UL L 358, 31.12.2002, str. 59.
   
      (2)  UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 768/2005 (UL L 128, 21.5.2005, str. 1).
   
      (3)  UL L 396, 31.12.2004, str. 4. Uredba, kakor je bila nazadnje spremenjena z Uredbo (ES) št. 860/2005 (UL L 144, 8.6.2005, str. 1).
   PRILOGA
   
               Država članica
            
            
               Nemčija
            
         
               Stalež
            
            
               GFB/567-
            
         
               Vrste
            
            
               Tabinje (Phycis blennoides)
            
         
               Območje
            
            
               V, VI, VII (vode Skupnosti in mednarodne vode)
            
         
               Datum
            
            
               9.6.2005